‘ริช’หา500ล.ขายหุ้นเจาะจงบิ๊กพลาสติก
&#8220;ริช เอเชีย&#8221; ดึงบิ๊กพลาสติกถือ 10% เตรียมขายเจาะจงอีก 350ล้านหุ้น
21 ส.ค. 2554

“ริช เอเชีย” ดึงบิ๊กพลาสติกถือ 10% เตรียมขายเจาะจงอีก 350ล้านหุ้น
รายงานข่าวจากบริษัท ริช เอเชีย (RICH) เปิดเผยว่า บริษัทได้เสนอขายหุ้นเพิ่มทุนจำนวน 150 ล้านหุ้น หรือ 10% ของทุนจดทะเบียน 1,500 ล้านบาท มูลค่าที่ตราไว้ (พาร์) หุ้นละ 1 บาท ให้นายเอกรินทร์ ประภาพยืนยง รวม 150 ล้านบาท 
นอกจากนี้ หุ้นที่เหลือ 350 ล้านหุ้น เตรียมเสนอขายบุคคลในวงจำกัด (พีพี) รวมถึงนักลงทุนสถาบัน ราคาเสนอขายไม่ต่ำกว่า 90% ของราคาตลาด 0.86 บาท 
ทั้งนี้ RICH ได้เพิ่มทุนจดทะเบียนจากเดิม 1,000 ล้านบาท เป็น 1,500 ล้านบาท โดยออกหุ้นสามัญใหม่จำนวน 500 ล้านหุ้น พาร์หุ้นละ 1 บาท รวมทั้งได้เปลี่ยนแปลงพาร์จากเดิม 0.10 บาท เป็นพาร์ 1 บาท เพื่อความสะดวกและง่ายต่อการวิเคราะห์ข้อมูลพื้นฐานของหุ้น RICH 
สำหรับนายเอกรินทร์ เป็นเจ้าของและกรรมการผู้จัดการ บริษัท เม้งเซ้ง พลาสติก และเป็นประธานกรรมการ บริษัท เอ็ม.เอส. อินเตอร์แพ็ค บริษัทในเครือเม้งเซ้ง 
อย่างไรก็ตาม การเข้ามาถือหุ้นของนายเอกรินทร์ซึ่งทำธุรกิจพลาสติก ข้ามมาถือหุ้นธุรกิจเหล็ก โดยริช เอเชีย ระบุเพียงว่านายเอกรินทร์มีศักยภาพด้านเงินทุน และประสบการณ์บริหารธุรกิจ ไม่มีความเกี่ยวโยงกับริชฯ แม้ว่าบริษัท เอ็ม.เอส.ฯจะมีนายชัยยา วงศาโรจน์ ผู้บริหารเป็นเครือญาติกับนายสมเกียรติ วงศาโรจน์ กรรมการผู้จัดการ RICH